תקנות החשמל (מיתקני חשמל בבריכה במתח שאינו עולה על מתח נמוך)

{{ח:התחלה}}
{{ח:כותרת|תקנות החשמל (מיתקני חשמל בבריכה במתח שאינו עולה על מתח נמוך), התשס״ג–2003}}

{{ח:פתיח-התחלה}}
{{ח:תיבה|ק״ת תשס״ג, 495|תקנות החשמל (מיתקני חשמל בבריכה במתח שאינו עולה על מתח נמוך)|https://olaw.org.il/takanot/takanot-6226.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק החשמל#סעיף 13|סעיף 13}} {{ח:חיצוני|חוק החשמל|לחוק החשמל, התשי״ד–1954}} (להלן – החוק), ובאישור ועדת העבודה הרווחה והבריאות של הכנסת לפי {{ח:חיצוני|חוק העונשין#סעיף 2|סעיף 48(א) לחוק־יסוד: הממשלה}}, {{ח:חיצוני|חוק העונשין#סעיף 2|וסעיף 2(ב) לחוק העונשין, התשל״ז–1977}}, אני מתקין תקנות אלה:
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק א|פרק א׳: פרשנות}}

{{ח:פנימי|פרק ב|פרק ב׳: מניעת חשמול}}

{{ח:פנימי|פרק ג|פרק ג׳: מובל במיתקן}}

{{ח:פנימי|פרק ד|פרק ד׳: ציוד במיתקן}}

{{ח:פנימי|פרק ה|פרק ה׳: הוראות שונות}}

{{ח:פנימי|תוספת|תוספת}}

{{ח:קטע2|פרק א|פרק א׳: פרשנות}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”הארקת השיטה“ – הארקה במתכוון של נקודה אחת לפחות של אחד ממוליכי שיטת האספקה;
{{ח:ת|סוג=הגדרה}} ”אזור 0“ – החלל בפנים בריכה, לרבות גומחות נגישות בדפנותיה, עד לגובה שפת הבריכה במפלס העליון שממנו גולשים המים החוצה כמתואר {{ח:פנימי|תוספת פרט 1|באיורים {{ח:הערה|מס׳}} 1 עד 4 שבתוספת}};
{{ח:ת|סוג=הגדרה}} ”אזור 1“ – החלל בגובה 2.5 מטרים מעל לכל אחד מאלה:
{{ח:תתת|(1)}} אזור 0;
{{ח:תתת|(2)}} רצועת שטח ברוחב 2 מטרים מסביב לשפת הבריכה;
{{ח:תתת|(3)}} מגדלי קפיצה, מקפצות ומגלשות לרבות רצועת שטח ברוחב 1.5 מטרים מסביב להם; גובה החלל יימדד מהמפלס שבו עשויים להימצא בני אדם כמתואר {{ח:פנימי|תוספת פרט 1|באיורים מס׳ 1 עד 4 שבתוספת}};
{{ח:ת|סוג=הגדרה}} ”אזור 2“ – החלל בגובה 2.5 מטרים מעל לרצועת שטח ברוחב 1.5 מטרים מגבול אזור 1; גובה החלל יימדד מהמפלס שבו עשויים להימצא בני אדם כמתואר {{ח:פנימי|תוספת פרט 1|באיורים מס׳ 1 עד 4 שבתוספת}};
{{ח:ת|סוג=הגדרה}} ”אחראי“ – אחראי על תפעול הבריכה;
{{ח:ת|סוג=הגדרה}} ”בידוד“ – חומר שמוליכותו החשמלית היא קטנה למעשה;
{{ח:ת|סוג=הגדרה}} ”בריכה“ – בריכת שחיה, בריכת נוי, מזרקה, בריכת מרפא וכיוצא באלה, לרבות אזור 0, אזור 1, ואזור 2 שבהן;
{{ח:ת|סוג=הגדרה}} ”גוף חימום“ – ציוד המיועד לצורכי חימום;
{{ח:ת|סוג=הגדרה}} ”דרגת הגנה IP XXX“ – דרגת הגנה כמשמעותה בת״י 981;
{{ח:ת|סוג=הגדרה}} ”הארקת יסוד“ – מערכת הכוללת אלקטרודת הארקת יסוד, טבעת גישור, פס השוואת פוטנציאלים ומוליך הארקה המחבר בין הטבעת לבין הפס האמורים;
{{ח:ת|סוג=הגדרה}} ”הפרד מגן“ – אמצעי הגנה בפני חשמול המאופיין על ידי העדר הארקת השיטה וזינה בו זמנית של מכשיר אחד בלבד;
{{ח:ת|סוג=הגדרה}} ”זרם דלף“ – זרם הדולף דרך בידוד או על פניו;
{{ח:ת|סוג=הגדרה}} ”זרם העמסת יתר“ – זרם יתר במעגל שאין בו תקלה והנגרם על ידי העמסת יתר;
{{ח:ת|סוג=הגדרה}} ”זרם חילופין“ – זרם שהמשרעת שלו משתנה לפי תדר הרשת;
{{ח:ת|סוג=הגדרה}} ”זרם ישר“ – זרם שהמשרעת שלו אינה משתנה בזמן ושיעור תכולת האדוות שבו אינו עולה על 10 אחוזים;
{{ח:ת|סוג=הגדרה}} ”זרם יתר“ – זרם העולה על הזרם הנומינלי; זרם יתר יכול שיהיה זרם העמסת יתר או זרם קצר;
{{ח:ת|סוג=הגדרה}} ”זרם נומינלי“ – זרם אשר בעבורו תוכנן הציוד;
{{ח:ת|סוג=הגדרה}} ”זרם קצר“ – זרם יתר המופיע כתוצאה מקצר;
{{ח:ת|סוג=הגדרה}} ”חי“ – מצב של מוליך כשהוא מחובר למקור של מתח חשמלי באופן גלווני או השראתי או כשהוא טעון חשמל;
{{ח:ת|סוג=הגדרה}} ”טבעת גישור“ – טבעת מתכתית המגשרת בין חלקי אלקטרודת הארקת יסוד והיא חלק ממנה;
{{ח:ת|סוג=הגדרה}} ”כבל עילי“ – כבל התלוי על תיל נושא או הכולל בתוכו תיל נושא;
{{ח:ת|סוג=הגדרה}} ”לוח חשמל“ – מסד והציוד המורכב עליו לפיקוד ולפיקוח על המיתקן;
{{ח:ת|סוג=הגדרה}} ”מבדד“ – אבזר העשוי מחומר בידוד הנועד לחיזוק ונשיאה מכניים של רשת;
{{ח:ת|סוג=הגדרה}} ”מבטח“ – אבזר הגנה להפסקה אוטומטית של זרם יתר במעגל או קו; מבטח יכול שיהיה נתיך או מפסק אוטומטי;
{{ח:ת|סוג=הגדרה}} ”מובל“ – התקן הנושא או העוטף מוליך או כבל;
{{ח:ת|סוג=הגדרה}} ”מוליך“ – גוף המיועד להעברת זרם חשמלי;
{{ח:ת|סוג=הגדרה}} ”מוליך השוואת פוטנציאלים“ – מוליך המחבר את השירותים המתכתיים הלא חשמליים של המבנה אל פס השוואת פוטנציאלים או אל פס הארקה;
{{ח:ת|סוג=הגדרה}} ”מזרקה“ – בריכת מים המיועדת למטרות נוי כמתואר {{ח:פנימי|תוספת פרט 4|באיור {{ח:הערה|מס׳}} 4 שבתוספת}};
{{ח:ת|סוג=הגדרה}} ”מיתקן“ – מיתקן חשמלי כהגדרתו {{ח:חיצוני|חוק החשמל|בחוק}};
{{ח:ת|סוג=הגדרה}} ”מעגל“ – מספר מוליכים, על אבזריהם, המוגנים באמצעות מבטח משותף;
{{ח:ת|סוג=הגדרה}} ”מערכת השוואת פוטנציאלים“ – חיבור גלווני בין מכשירים, חלקי מכשירים או חלקי מבנה מתכתיים אל פס השוואת פוטנציאלים ראשי;
{{ח:ת|סוג=הגדרה}} ”מפסק מגן“ – מפסק המיועד לנתק אוטומטית מיתקן המוגן על ידו ממקור הזינה, במקרה של הופעת זרם דלף לאדמה;
{{ח:ת|סוג=הגדרה}} ”מפעיל“ – אדם שהודרך על ידי האחראי בדבר הוראות הבטיחות ותפעול הבריכה;
{{ח:ת|סוג=הגדרה}} ”מקור זינה“ – גנרטור, שנאי, ממיר, מיישר זרם, תא ראשוני או מצבר, הכל לפי הענין;
{{ח:ת|סוג=הגדרה}} ”מתח בטיחות נמוך מאוד“ (Safety Extra Low Voltage (SELV)) – מתח השורר בין שני מוליכים באותה שיטת אספקה, שאינו עולה על –
{{ח:תתת|(1)}} 12 וולט בזרם חילופין;
{{ח:תתת|(2)}} 30 וולט בזרם ישר;
{{ח:ת|סוג=הגדרה}} ”מתח נמוך“ – מתח העולה על 50 וולט בזרם חילופין או 120 וולט בזרם ישר ואינו עולה על 1,000 וולט בזרם חילופין או 1,500 וולט בזרם ישר בין שני מוליכים כלשהם באותה שיטת אספקה, זולת אם נאמר אחרת בתקנות אלה;
{{ח:ת|סוג=הגדרה}} ”פס השוואת פוטנציאלים“ – פס שאליו מתחברים מוליכי הארקה ומוליכי חיבור; פס זה יכול לשמש גם כפס הארקה;
{{ח:ת|סוג=הגדרה}} ”פס השוואת פוטנציאלים ראשי“ – פס השוואת פוטנציאלים שמחובר ישירות להארקת יסוד;
{{ח:ת|סוג=הגדרה}} ”ציוד“ – פריטים המהווים חלק ממיתקן;
{{ח:ת|סוג=הגדרה}} ”ציוד ייעודי“ – ציוד השייך למיתקנים בבריכות, כגון משאבות ופילטרים מיוחדים;
{{ח:ת|סוג=הגדרה}} ”ציוד מיתוג“ – ציוד המיועד להפעלת ציוד או ניתוקו ממקור זינה;
{{ח:ת|סוג=הגדרה}} ”קופסת הסתעפות“ – קופסה המיועדת לחיבורים בין מוליכים המותקנים במובל, או המשמשת אמצעי חיבור בין קטעי מערכת מובלים, להשחלת מוליכים או להטיית התוואי המובל;
{{ח:ת|סוג=הגדרה}} ”רשת“ – מערכת מוליכים המותקנים על מבדדים, או כבל עילי, שחלקו יכול להיות תת־קרקעי או צרור מוליכי רשת אווירית מבודדת ואבזרים הקשורים בפעולתם, לרבות החיבור למבנה עד להדקי הכניסה למבטח שבכניסה למבנה;
{{ח:ת|סוג=הגדרה}} ”שיטת אספקה“ – אספקת חשמל המאופיינת על ידי סוג הזרם, התדר, מספר המוליכים והמתחים בין המוליכים ובין המוליכים לאדמה, וצורת חיבור נקודת הכוכב או התווך להארקה;
{{ח:ת|סוג=הגדרה}} ”תיל“ – רכיב מתכתי יחיד בעל חתך עגול;
{{ח:ת|סוג=הגדרה}} ”תיל נושא“ – תיל עשוי מתכת או חומר אחר שווה ערך מבחינה מכנית למתכת מרופה לפי ת״י 65 ”מוליכים בכבלים מבודדים“;
{{ח:ת|סוג=הגדרה}} ”תקן“ – תקן ישראלי (ת״י) כהגדרתו {{ח:חיצוני|חוק התקנים#סעיף 6|בסעיף 6(א) לחוק התקנים, התשי״ג–1953}}, או תקן רשמי כהגדרתו {{ח:חיצוני|חוק התקנים#סעיף 8|בסעיף 8(א) לחוק האמור}}, שכולם הופקדו לעיון הציבור בספריית מכון התקנים, רח׳ חיים לבנון 42, תל אביב ובמרכז המידע של חברת החשמל לישראל בע״מ, אתר תחנת הכוח, חיפה, או תקן אחר שאישר המנהל.

{{ח:קטע2|פרק ב|פרק ב׳: מניעת חשמול}}

{{ח:סעיף|2|הגנות בפני חשמול}}
{{ח:ת}} מיתקן בבריכה יותקן ויוגן לפי הוראות אלה:
{{ח:תת|(1)}} באזור 0 ובאזור 1 –
{{ח:תתת|(א)}} יוזן המיתקן במתח בטיחות נמוך מאוד (SELV), ובלבד שמקור הזינה ימוקם מחוץ לאזורים האמורים.
{{ח:תתת|(ב)}} יוגן הציוד בהתאם לאחת הדרישות שלהלן:
{{ח:תתתת|(1)}} הגנה בפני מגע בחלק חי באמצעות כיסויים בעלי דרגת הגנה IP 2X;
{{ח:תתתת|(2)}} בידוד העומד במתח של 500 וולט בזרם חילופין, למשך 60 שניות לפחות.
{{ח:תת|(2)}} באזור 2 –
{{ח:תתת|(א)}} יוזן המיתקן במתח בטיחות נמוך מאוד (SELV) והציוד יוגן כנדרש בפסקה (1);
{{ח:תתת|(ב)}} כל מעגל סופי יוגן באמצעות מפסק מגן, בפני זרם דלף העולה על 0.030 אמפר;
{{ח:תתת|(ג)}} הציוד יוזן בהפרד מגן כנדרש {{ח:חיצוני|תקנות החשמל (הארקות ואמצעי הגנה בפני חשמול במתח שאינו עולה על 1,000 וולט)|בתקנות החשמל (הארקות ואמצעי הגנה בפני חשמול במתח שאינו עולה על 1,000 וולט), התשנ״א–1991}}; השימוש בציוד המוזן בהפרד מגן מותר רק כשאין בני אדם בבריכה;
{{ח:תת|(3)}} מקור זינה למתח בטיחות נמוך מאוד (SELV) או להפרד מגן ימוקם מחוץ לאזור 0, אזור 1 ואזור 2.

{{ח:סעיף|3|השוואת פוטנציאלים}}
{{ח:תת|(א)}} בבריכה העשויה בטון מזוין או מתכת יחולו הוראות {{ח:חיצוני|תקנות החשמל (הארקות יסוד)|תקנות החשמל (הארקות יסוד), התשמ״א–1981}}, והיא תצויד בפס השוואת פוטנציאלים.
{{ח:תת|(ב)}} במשטחים מחומר מוליך או בטון הנמצאים בתחום אזור 1 תונח רשת מתכתית אשר תחובר למערכת השוואת פוטנציאלים.
{{ח:תת|(ג)}} כל חלק מתכתי נגיש של הבריכה ושל המיתקן הנמצא באזור 0, באזור 1 או באזור 2 יחובר באופן גלווני למערכת השוואת פוטנציאלים.

{{ח:סעיף|4|דוכן משקאות או מאכלים}}
{{ח:תת|(א)}} לא ימוקם דוכן למשקאות או למאכלים הכולל ציוד באזור 0 או באזור 1.
{{ח:תת|(ב)}} באזור 2 יכול שימוקם דוכן משקאות או מאכלים הכולל ציוד, ובלבד שציוד זה יימצא במרחק העולה על 2 מטרים מהקו החיצוני של הדלפק שאליו יש גישה לקהל.

{{ח:קטע2|פרק ג|פרק ג׳: מובל במיתקן}}

{{ח:סעיף|5|מובל באזור 0 או 1}}
{{ח:ת}} לא ימוקם מובל המשמש לתיול חשמלי באזור 0 או באזור 1, אלא אם כן הוא מזין ציוד הנמצא באותו אזור או שהוא מותקן בקיר כשמעליו שכבת בטון בעובי 5 ס״מ לפחות.

{{ח:סעיף|6|מובל מתכתי}}
{{ח:ת}} מובל מתכתי המותקן באזור 0, באזור 1 או באזור 2 יחובר באופן גלווני למוליך השוואת הפוטנציאלים (PE), אלא אם כן מעליו שכבת בטון בעובי 5 ס״מ לפחות.

{{ח:סעיף|7|קופסת הסתעפות}}
{{ח:תת|(א)}} קופסת הסתעפות במערכת מובל לא תמוקם באזור 0.
{{ח:תת|(ב)}} מותר למקם קופסת הסתעפות במערכת מובל באזור 1, ובלבד שהיא משמשת מעגל במתח בטיחות נמוך מאוד (SELV) הממוקם באזור 0 או באזור 1.

{{ח:קטע2|פרק ד|פרק ד׳: ציוד במיתקן}}

{{ח:סעיף|8|לוח חשמל, ציוד מיתוג ובתי תקע}}
{{ח:תת|(א)}} לא ימוקמו לוח חשמל, ציוד מיתוג ובתי תקע באזור 0 או באזור 1.
{{ח:תת|(ב)}} באזור 2 –
{{ח:תתת|(1)}} מותר להתקין לוח חשמל, מפסק ובית תקע במעגלים המוגנים כאמור {{ח:פנימי|סעיף 2|בתקנה 2(2)}};
{{ח:תתת|(2)}} במעגל המוגן בשיטת הפרד מגן לא יותקן יותר מבית תקע אחד; בית התקע האמור יהיה בלא חיבור לארקה;
{{ח:תתת|(3)}} מותר להתקין בתי תקע, ובלבד שיהיו מסוג תעשייתי בהתאם לתקן הישראלי ת״י 1109 – ”תקעים ובתי תקע ומערכות חיבור לשימוש בתעשיה“.

{{ח:סעיף|9|תאורה תת מימית}}
{{ח:תת|(א)}} גופי תאורה הטבולים במים או הבאים במגע ישיר עם מים יתאימו לדרישות תקן ישראלי ת״י 20 חלק 2.18 – ”מנורות: מנורות לבריכות שחיה ולשימושים דומים“, ויוזנו כאמור {{ח:פנימי|סעיף 2|בתקנה 2(1)(א)}}.
{{ח:תת|(ב)}} גופי תאורה תת־מימית הממוקמים מאחורי אשנבים אטומים למים ואשר הגישה אליהם אפשרית רק ממנהרה או מתעלה שמחוץ למים, יוזנו ממעגלים המוגנים כמפורט {{ח:פנימי|סעיף 2|בתקנה 2(2)}}; מיתקני התאורה יתוכננו ויבוצעו כך שלא תהיה אפשרות של גישה אליהם מהבריכה וכן שלא ייווצר מגע בין חלק חשמלי לבין מסגרת האשנב.

{{ח:סעיף|10|עמודי תאורה}}
{{ח:ת}} לא ימוקמו עמודי תאורה באזור 0, באזור 1 או באזור 2.

{{ח:סעיף|11|מכשירי חשמל}}
{{ח:ת}} מכשירים חשמליים אוטומטיים להנפקת מאכלים או משקאות חמים או קרים לא ימוקמו באזור 0, באזור 1 או באזור 2.

{{ח:סעיף|12|גוף חימום}}
{{ח:ת}} גוף חימום קבוע הממוקם באזור 0 או באזור 1 יוזן באחת השיטות שלהלן בהתקנה קבועה:
{{ח:תת|(1)}} מתח בטיחות נמוך מאוד (SELV);
{{ח:תת|(2)}} על אף האמור {{ח:פנימי|סעיף 2|בתקנה 2(1)}}, במתח נמוך, ובלבד שנתקיימו כל אלה:
{{ח:תתת|(א)}} המעגל יוגן באמצעות מפסק מגן הפועל בזרם דלף לאדמה שאינו עולה על 0.030 אמפר;
{{ח:תתת|(ב)}} סביב גוף החימום יותקן מעטה מתכתי המחובר באופן גלווני לפס השוואת הפוטנציאלים.

{{ח:סעיף|13|שימוש בציוד ייעודי}}
{{ח:תת|(א)}} על אף האמור {{ח:פנימי|סעיף 2|בתקנה 2(1)}}, יכול אדם להשתמש בציוד ייעודי המוזן במתח נמוך באזור 0, ובלבד שאין בני אדם באזור 0 או באזור 1; הציוד יוזן באמצעות בית תקע המוזן ממעגל שמוגן באמצעות מפסק מגן הפועל בזרם דלף לאדמה שאינו עולה על 0.030 אמפר.
{{ח:תת|(ב)}} האחראי יפיץ לכל המפעילים נוסח של הוראות בטיחות הקיימות בתקנות אלה, בדבר איסור הפעלת הציוד האמור בתקנת משנה (א) כאשר נמצאים בני אדם באזור 0 או באזור 1, למעט המפעילים.
{{ח:תת|(ג)}} בקרבת בית תקע המיועד לזינת ציוד כאמור בתקנת משנה (א) יותקן שלט קריא ובר־קיימא בנוסח: ”סכנה: אין להפעיל את הציוד בבריכה כאשר בני אדם נמצאים בה או בקרבתה“.

{{ח:סעיף|14|ציוד ייעודי לבריכה}}
{{ח:ת}} על אף האמור {{ח:פנימי|סעיף 2|בתקנה 2(1)}}, יכול שבאזור 1 יותקן ציוד ייעודי הניזון במתח נמוך, כגון משאבת סחרור (ג׳קוזי) או מסנן, ובלבד שיתקיימו תנאים מצטברים כדלקמן:
{{ח:תת|(1)}} הציוד מותקן בתוך גומחה או מבנה בעל חוזק מכני מזערי של IP XXX לפי ת״י 981;
{{ח:תת|(2)}} הגישה לגומחה או למבנה היא דרך דלת בעלת אמצעי נעילה מתאים, שפתיחתה תגרום להפסקת הזינה של הציוד;
{{ח:תת|(3)}} מערך אספקת החשמל לציוד האמור יהיה במבנה סוג II כמוגדר בתקן ישראלי ת״י 900 – ”בטיחות מכשירי חשמל לשימוש ביתי ולשימושים דומים: דרישות כלליות“;
{{ח:תת|(4)}} הציוד יהיה בדרגת הגנה IP 55X לפחות;
{{ח:תת|(5)}} הציוד יוזן ממעגל בהתאם לאמור {{ח:פנימי|סעיף 2|בתקנה 2(2)(ב) ו־(ג)}}.

{{ח:קטע2|פרק ה|פרק ה׳: הוראות שונות}}

{{ח:סעיף|15|בדיקת המיתקן}}
{{ח:ת}} התאמתו של מיתקן בבריכה לדרישות תקנות אלה תיבדק טרם הפעלתו הראשונה, ואחת לשש שנים לאחר הפעלתו.

{{ח:סעיף|16|תחילה}}
{{ח:ת}} תחילתן של תקנות אלה שישה חודשים מיום פרסומן, אך מותר לפעול לפיהן מיום פרסומן.

{{ח:סעיף|17|תחולה}}
{{ח:ת}} תקנות אלה יחולו על כל מיתקן שיותקן בבריכה לאחר תחילתן.

{{ח:סעיף|18|הוראת מעבר}}
{{ח:ת}} מיתקן הקיים בבריכה ערב תחילתן של תקנות אלה יותאם לדרישות התקנות בתוך חמש שנים מיום תחילתן.

{{ח:קטע2|תוספת|תוספת}}
{{ח:קטע4||{{ח:הערה|({{ח:פנימי|סעיף 1|תקנה 1}})}}}}

{{ח:סעיף*|עוגן=תוספת פרט 1}}
{{ח:ת}} '''איור 1''' – הבריכה מתחת למפלס הקרקע {{ח:הערה|(איור הושמט)}}

{{ח:סעיף*|עוגן=תוספת פרט 2}}
{{ח:ת}} '''איור 2''' – הבריכה מעל מפלס הקרקע {{ח:הערה|(איור הושמט)}}

{{ח:סעיף*|עוגן=תוספת פרט 3}}
{{ח:ת}} '''איור 3''' – מבט על בריכה עם מחיצות קבועות {{ח:הערה|(איור הושמט)}}

{{ח:סעיף*|עוגן=תוספת פרט 4}}
{{ח:ת}} '''איור 4''' – דוגמה להגדרת אזורים בבריכת מים מדורגת {{ח:הערה|(איור הושמט)}}

{{ח:חתימות|ט׳ בשבט התשס״ג (12 בינואר 2003)}}
* '''אפרים איתם'''
שר התשתיות הלאומיות
{{ח:סוגר}}
{{ח:סוף}}
[[קטגוריה:בוט חוקים]]